Metropolitan borough

Metropolitan borough eller metropolitan district er en betegnelse på storbykommuner i tre geografiske områder i de nordlige og midterste delene av England. Det er en spesiell form for administrativt distrikt i England. De dekker urbane områder innenfor visse grevskap, og er selvstyrte i stedet for å være underlagt et grevskapsråd.

De første metropolitan boroughs ble opprettet i 1900 gjennom London Government Act 1899.Harvey, A. D. (juli 1999): «London’s Boroughs» i: History Today 49 (7). Alle de 28 distriktene som ble opprettet gjennom denne loven lå i London; de ble i 1965 erstattet av Londons bydeler.

De nåværende distriktene med denne status ble opprettet i 1974 gjennom Local Government Act 1972.Local Government Act 1972, Schedule I, Part I, Metropolitan Counties and Metropolitan Districts De ble opprettet for å dekke de seks største urbane områdene utenfor Stor-London. Alle var enten egne distrikter eller byer med status som city fra før.

Opprinnelig delte de den politiske kontrollen med grevskapsrådene, på lignende måte som, men med en noe annen maktfordeling enn vanlige distrikter. Blant annet fikk de selv ansvar for utdanning, sosiale tjenester og kollektivtransport; i vanlige distrikter sorterer disse oppgavene under grevskapet.

I 1986 ble grevskapsrådene i de gjeldende grevskapene avskaffet gjennom Local Government Act 1985,Local Government Act 1985 c.51 og de fleste av ansvarsområdene ble overført til distriktene. De fikk dermed en status som i praksis er svært lik den enhetlige myndigheter har.

Distriktene

 Metropolitan County Metropolitan borougherStor-ManchesterManchester, Bolton, Bury, Oldham, Rochdale, Salford, Stockport, Tameside, Trafford, WiganMerseysideLiverpool, Knowsley, Sefton, St Helens, WirralSouth YorkshireSheffield, Barnsley, Doncaster, RotherhamTyne and WearNewcastle-upon-Tyne, Gateshead, South Tyneside, North Tyneside, SunderlandWest MidlandsBirmingham, Coventry, Dudley, Sandwell, Solihull, Walsall, WolverhamptonWest YorkshireLeeds, Bradford, Calderdale, Kirklees, Wakefield

 Referanser 

 Litteratur 
 (1974): Local Government in England and Wales: A Guide to the New System''. London: HMSO. ISBN 0-11-750847-0, s. 7.

 Eksterne lenker 
 Map of the UK counties and unitary administrations
 Map of all UK local authorities

Kategori:Engelske distrikter